พอดีทานยาคุมแอนนาอยู่คะ แล้วทำยาหล่นหายเม็ดที่17แถวที่3คะ แต่กินเม้ดถัดไปแล้ว อยากทราบว่าจะส่งผลต่อการตั้งครรภ์มั้ยคะ ทานมา4ปีแล้วค่ะ ขอบค่ะ
สวัสดีค่ะ ยาคุมกำเนิดยี่ห้อแอนนา เป็นยาคุมชนิด 28 เม็ด ที่มีฮอร์โมนเท่ากันในทุกเม็ด ดังนั้นหากทำยาคุมหล่นหายไป 1 เม็ด คือเม็ดที่ 17 สามารถทำได้ 2 กรณีค่ะ1. ให้นำยาคุมเม็ดในลำดับถัดไปมาทานแทน แล้วทานเม็ดต่อๆไปจนครบ 27 เม็ดที่เหลืออยู่ ก่อนที่จะเริ่มทานแผงใหม่ตามปกติ ซึ่งประสิทธิภาพการคุมกำเนิดไม่ได้ลดลงเมื่อเทียบกับการกินครบ 28 เม็ดค่ะ ทั้งนี้แค่อาจทำให้ประจำเดือนมาเร็วขึ้นกว่าปกติเพียง 1-2 วันเท่านั้น2. นำยาคุมของแผงใหม่ (ยี่ห้อเดิม) จำนวน 1 เม็ด เม็ดใดก็ได้ มากินแทนเม็ดที่หล่นหายไป แล้วเก็บแผงใหม่นี้ไว้เป็นแผงสำรองเผื่อทำหล่นหายอีกดังนั้น หากได้ทานเม็ดที่ 18 แทนเม็ดที่ 17 ไปแล้ว ก็ถือว่าทำถูกต้องแล้ว หลังจากนี้ ก็ให้ทานเม็ดในลำดับถัดๆไปจนหมดแผง แล้วจึงเริ่มทานแผงใหม่ต่อไปค่ะ